Bună ziua,

Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI) are plăcerea să vă invite la o consultare referitoare la profesiile viitorului în România, la orizont 2030. Concret, veți putea evalua evolutiile unui set de profesii emergente și/sau cu dinamică accentuată, precum și opțiunile ce decurg din aceste dinamici în ceea ce privește oferta educațională din România. Consultarea utilizează metodologia Dynamic Argumentative Delphi, care permite respondenţilor să facă evaluări cantitative, dar şi să selecteze sau să adauge argumente care le susţin evaluările personale.
Pentru a participa, vă rugăm accesați acest link: https://profesii2030.uefiscdi.ro/Survey/Home.aspx?scode=profesii
Profilul dvs. de afaceri și activitatea ultimilor ani, inclusiv implicarea într-un proiect finanțat de UEFISCDI prin PN3, vă recomandă ca firmă inovatoare. De aceea, ne-am bucura să beneficiem de expertiza dvs. în cadrul acestui dialog structurat cu privire la adecvarea ofertei de educație terțiară la dinamica unor arii profesionale relevante pentru domeniul dvs. de activitate.
Consultarea este deschisă în perioada 18-28 ianuarie 2022.
Rezultatele chestionarului pe care vi-l propunem, alături de analizele efectuate în celelalte etape consultative ale proiectului*, alimentează un studiu cu privire la profesiile viitorului la orizont 2030 în România, și a opțiunilor de adaptare a ofertei educaționale. Veți fi invitat/ă să parcurgeți acest studiu la finalizarea sa și sperăm că va prilejui alte conversații utile în comunitatea dvs.
*Consultarea de față a fost precedată de alte exerciții participative: o serie de patru focus-grupuri, care au reunit peste 100 de invitați, și peste patruzeci de  interviuri cu actori relevanți - angajatori din industrii variate și coordonatori de programe academice. Prin aceste exercitii am explorat evoluțiile profesiilor din diferite domenii/industrii, dar și răspunsurile actuale/posibile ale mediului educaţional și ale celui de afaceri la aceste dinamici. Profesiile au fost anterior identificate printr-un demers dedicat, care a presupus, printre altele, “scanarea orizontului” - reperarea tendințelor societale și tehnologice care reprezintă forțe modelatoare ale pieței muncii la nivel global. Studiul respectiv este disponibil aici.

